**INFORMACIJA APIE LIETUVOS RESPUBLIKOS APLINKOS MINISTERIJOS APLINKOS PROJEKTŲ VALDYMO AGENTŪROS ATLIEKAMĄ**

**ASMENS DUOMENŲ TVARKYMĄ**

**ĮGYVENDINANT 2022–2030 METŲ PLĖTROS PROGRAMOS VALDYTOJOS LIETUVOS RESPUBLIKOS APLINKOS MINISTERIJOS APLINKOS APSAUGOS IR KLIMATO KAITOS VALDYMO PLĖTROS PROGRAMOS PAŽANGOS PRIEMONĖS NR. 02-001-06-04-02 „DIDINTI KLIMATO KAITOS POLITIKOS VEIKSMINGUMĄ“ APRAŠE PATVIRTINTĄ PRIEMONĘ „BIOMETANO IR (AR) BIODUJŲ PANAUDOJIMAS ŽEMĖS ŪKYJE PAKEIČIANT DYZELINĮ KURĄ“**

Lietuvos Respublikos aplinkos ministerijos Aplinkos projektų valdymo agentūra (toliau – Agentūra), kaip asmens duomenų valdytojas, asmens duomenis tvarko vadovaudamasi 2016 m. balandžio 27 d. Europos Parlamento ir Tarybos reglamentu (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) ir kitais asmens duomenų apsaugą reglamentuojančiais teisės aktais.

**1. Duomenų valdytojas**

Duomenų valdytojas – Lietuvos Respublikos aplinkos ministerijos Aplinkos projektų valdymo agentūra, juridinio asmens kodas 288779560, adresas Labdarių g. 3-102, LT-01120 Vilnius, tel. 8 646 02 285, el. paštas: [apva@apva.lt](mailto:apva@apva.lt) .

Duomenų apsaugos pareigūno kontaktiniai duomenys: tel. 8 602 83 577, el. paštas: [dap@apva.lt](mailto:dap@apva.lt) , adresas Labdarių g. 3-102, LT-01120 Vilnius.

Informacija apie asmens duomenų tvarkymą Agentūroje skelbiama internetinėje svetainėje [www.apva.lt](http://www.apva.lt) skiltyje „Asmens duomenų apsauga“.

**2. Asmens duomenų tvarkymo tikslas**

Asmens duomenys tvarkomi Agentūrai atliekant paraiškų priėmimą, vertinimą, finansavimo skyrimą, finansavimo sutarčių sudarymą, mokėjimo prašymų priėmimą, vertinimą bei apmokėjimą, įsipareigojimų gavus kompensacinę išmoką priežiūrą pagal Klimato kaitos programos priemonę „Biometano ir (ar) biodujų panaudojimas žemės ūkyje pakeičiant dyzelinį kurą“.

**3. Asmens duomenų tvarkymo teisinis pagrindas**

Asmens duomenys tvarkomi Agentūrai vykdant jai pavestas viešosios valdžios funkcijas, numatytas Klimato kaitos programos priemonės „Biometano ir (ar) biodujų panaudojimas žemės ūkyje pakeičiant dyzelinį kurą“ tvarkos apraše, patvirtintame Lietuvos Respublikos aplinkos ministro 2023 m. gruodžio 15 d. įsakymu Nr. D1-412 „Dėl Klimato kaitos programos priemonės „Biometano ir (ar) biodujų panaudojimas žemės ūkyje pakeičiant dyzelinį kurą“.

**4. Tvarkomi asmens duomenys**

Agentūra tvarko šiuos pareiškėjo / projekto vykdytojo atstovo (įgalioto atstovo**)** asmens duomenis:

1. Kai paraišką teikia juridinis asmuo:

* juridinio asmens atstovo identifikaciniai duomenys (vardas, pavardė, asmens kodas, pareigos ir pan.);
* juridinio asmens atstovo kontaktiniai duomenys (telefono numeris, el. pašto adresas, adresas ir pan.);
* Agentūrai pateiktame įgaliojime nurodyti duomenys (įgaliojimo turinys, data, galiojimo terminas, įgaliotojas ir įgaliotasis ir pan.) (*jei taikoma*);
* kiti paraiškoje bei projekto vykdymo metu pateikti ar sukurti asmens duomenys.

1. Kai paraišką teikia fizinis asmuo:

* pareiškėjo / projekto vykdytojo identifikaciniai duomenys (vardas, pavardė, asmens kodas ir pan.);
* pareiškėjo / projekto vykdytojo kontaktiniai duomenys (telefono numeris, el. pašto adresas, adresas ir pan.);
* ūkininko pažymėjimo kopiją ;
* vietovė, kurioje planuojama įgyvendinti projektą;
* pridėtinės vertės mokesčio mokėtojo kodas *(jei taikoma);*
* finansinių ataskaitų duomenys;
* Agentūrai pateiktame įgaliojime nurodyti duomenys (įgaliojimo turinys, data, galiojimo terminas, įgaliotojas ir įgaliotasis ir pan.) (*jei taikoma)*;
* kompensacinės išmokos suma;
* kiti paraiškoje bei projekto vykdymo metu pateikti ar sukurti asmens duomenys.

Taip pat Agentūra tvarko šiuos pareiškėjo / projekto vykdytojo vadovo, naudos gavėjo, kaip jį apibrėžia Lietuvos Respublikos pinigų plovimo ir teroristų finansavimo prevencijos įstatymo 2 straipsnio 14 dalis, ar savininko, ūkinės bendrijos tikrojo nario(-ių) ar mažosios bendrijos atstovo(-ų), turinčio(-ių) teisę juridinio asmens vardu sudaryti sandorį, ar finansinę apskaitą tvarkančio asmens(-ų), ar kito(-ų) asmens(-ų), turinčio(-ių) teisę surašyti ir pasirašyti pareiškėjo apskaitos dokumentus, asmens duomenis:

1. vardas, pavardė;
2. asmens kodas;
3. užimamos pareigos ar statusas juridiniame asmenyje;
4. informacija apie pradėtus ikiteisminius tyrimus dėl ūkinės ir (arba) ekonominės veiklos;
5. informacija apie taikomos sankcijas pagal Lietuvos Respublikos tarptautinių sankcijų įstatymo 2 straipsnio 1 dalį.

Nurodytų asmens duomenų pateikimas yra būtinas siekiant įvertinti paraišką bei skirti finansavimą.

**5. Asmens duomenų šaltiniai**

Agentūra tvarko Jūsų asmens duomenis, kurie yra gaunami iš šių šaltinių:

1. pateikiami pareiškėjo / projekto vykdytojo teikiamoje paraiškoje bei projekto vykdymo metu, sukuriami paraiškos teikimo, vertinimo ar projekto įgyvendinimo metu;
2. Informacinės visuomenės plėtros komiteto;
3. Valstybinės mokesčių inspekcijos prie Lietuvos Respublikos finansų ministerijos;
4. Informatikos ir ryšių departamento prie Lietuvos Respublikos vidaus reikalų ministerijos;
5. Valstybės įmonės Registrų centro Juridinių asmenų registro;
6. Lietuvos Respublikos konkurencijos tarybos Valstybės pagalbos ir nereikšmingos pagalbos registro;
7. Finansinių nusikaltimų tyrimo tarnybos prie Lietuvos Respublikos vidaus reikalų ministerijos.

**6.** **Asmens duomenų gavėjai**

Jūsų asmens duomenis Agentūra gali perduoti:

1. Informacinės visuomenės plėtros komitetui;
2. Lietuvos Respublikos konkurencijos tarybai;
3. Valstybinei mokesčių inspekcijai prie Lietuvos Respublikos finansų ministerijos;
4. Informatikos ir ryšių departamentui prie Lietuvos Respublikos vidaus reikalų ministerijos;
5. kitoms kompetentingoms valdžios arba teisėsaugoms įstaigoms laikantis teisės aktuose nustatytų reikalavimų;
6. Agentūros pasitelktiems duomenų tvarkytojams (pvz., informacinių technologijų bendrovėms teikiančioms Agentūrai informacinių sistemų priežiūros ir kitas susijusias paslaugas, ekspertams ir pan.).

Agentūra asmens duomenų neperduoda į trečiąsias valstybes ar tarptautines organizacijas, t. y. už Europos Sąjungos ribų.

**7. Asmens duomenų saugojimo laikotarpis**

Pateikti asmens duomenys saugomi teisės aktuose nustatytą terminą - ne trumpiau kaip 10 metų pasibaigus projekto įgyvendinimo laikotarpiui.

**8. Duomenų subjektų teisės**

Informuojame Jus, kad turite šias teises:

- būti informuotu apie Jūsų asmens duomenų tvarkymą Agentūroje;

- prašyti susipažinti su Agentūros tvarkomais Jūsų asmens duomenimis Reglamento 15 straipsnio nustatyta tvarka;

- reikalauti ištaisyti netikslius / papildyti neišsamius su Jumis susijusius asmens duomenis Reglamento 16 straipsnio nustatyta tvarka;

- reikalauti ištrinti asmens duomenis Reglamento 17 straipsnio nustatyta tvarka;

- apriboti savo asmens duomenų tvarkymą Reglamento 18 straipsnio 1 dalyje nurodytais konkrečiais atvejais;

- nesutikti su asmens duomenų tvarkymu Reglamento 21 straipsnio nustatyta tvarka;

- teisę į asmens duomenų perkeliamumą Reglamento 20 straipsnio nustatyta tvarka;

- teisę pateikti skundą Valstybinei duomenų apsaugos inspekcijai, jeigu manote, kad Jūsų asmens duomenys tvarkomi pažeidžiant Jūsų teises ir teisėtus interesus asmens duomenų apsaugos srityje. Daugiau informacijos rasite www.vdai.lrv.lt.

Prašymai dėl duomenų subjektų teisių įgyvendinimo Agentūroje pateikiami vadovaujantis 2019 m. balandžio 11 d. Agentūros direktoriaus įsakymu Nr. T1-61 patvirtintomis „Duomenų subjekto teisių įgyvendinimo Lietuvos Respublikos Aplinkos ministerijos Aplinkos projektų valdymo agentūroje taisyklėmis“, kurios skelbiamos Agentūros internetiniame puslapyje [www.apva.lt](http://www.apva.lt).

**9. Automatizuotų sprendimų priėmimas**

Automatizuoti sprendimai nebus priimami, taip pat nebus vykdomas profiliavimas.

*Parengimo data: 2024.01.08*